Podľa článku 10 Pokrajinského parlamentného uznesenia o pridelení rozpočtových prostriedkov na financovanie a spolufinancovanie programových aktivít a projektov v oblasti základného a stredného vzdelávania a výchovy a žiackeho štandardu v Autonómnej pokrajine Vojvodine (Úradný vestník APV číslo 14/15 a 10/17) a článku 24 odsek 2 Pokrajinského parlamentného uznesenia o pokrajinskej správe (Úradný vestník APV číslo 37/14 a 54/14 – iné uznesenie, 37/16 a 29/17) pokrajinský tajomník vzdelávania, predpisov, správy a národnostných menšín - národnostných spoločenstiev vyniesol

**PRAVIDLÁ**

**O PRIDELENÍ ROZPOČTOVÝCH PROSTRIEDKOV**

**POKRAJINSKÉHO SEKRETARIÁTU VZDELÁVANIA,**

**PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

**NA SPOLUFINACOVANIE PROGRAMOV A PROJEKTOV V**

**OBLASTI SILNENIA JAZYKOVÝCH KOMPETENCIÍ ŽIAKOV**

**ZÁKLADNÝCH A STREDNÝCH ŠKÔL**

**V AP VOJVODINE**

**Článok 1**

Týmito pravidlami sa určuje spôsob, podmienky a kritéria pridelenia rozpočtových prostriedkov (ďalej: prostriedky) na spolufinacovanie programov a projektov v oblasti silnenia jazykových kompetencií žiakov základných a stredných škôl v Autonómnej pokrajine Vojvodine (ďalej: AP Vojvodina), v súlade s apropriáciami schválenými uznesením o rozpočte Autonómnej pokrajiny Vojvodiny v rámci osobitného oddielu Pokrajinského sekretariátu vzdelávania, predpisov, správy a národnostných menšín – národnostných spoločenstiev (ďalej: sekretariát).

**Článok 2**

Právo na pridelenie prostriedkov majú ustanovizne základného a stredného vzdelávania a výchovy na území AP Vojvodiny, ktorých zakladateľkou je Srbská republika, autonómna pokrajina alebo jednotka lokálnej samosprávy, čo sú hostiteľky obvodových a medziobvodných súťaží zo znalosti jazyka (maďarského, rumunského, slovenského, rusínskeho a chorvátskeho) a jazykovej kultúry (ďalej: užívatelia).

**Článok 3**

Programy a projekty z článku 1 týchto pravidiel sa spolufinancujú prostredníctvom súbehu (ďalej: súbeh), ktorý sekretariát vypisuje najmenej raz ročne, v súlade s finančným plánom sekretariátu.

Súbeh obsahuje údaje o názve aktu, na základe ktorého sa súbeh vypisuje, výške celkových prostriedkov plánovaných na pridelenie súbehom, o tom, kto sa môže prihlásiť na súbeh a na aké účely, kritériách, podľa ktorých sa bude zostavovať poradie prihlášok na súbeh, spôsobe a lehote podávania prihlášok na súbeh, ako aj inej dokumentácie, ktorou sa preukazuje splnenie podmienok na odovzdanie prihlášok na súbeh.

**Článok 4**

Súbeh sa zverejňuje na oficiálnej webovej stránke sekretariátu, v Úradnom vestníku Autonómnej pokrajiny Vojvodiny a  jednom verejnoprávnom prostriedku, ktorý sa distribuuje na celom území Autonómnej pokrajiny Vojvodiny.

Súbeh sa môže zverejniť aj v jazykoch národnostných menšín – národnostných spoločenstiev, čo sa úradne používajú v práci orgánov Autonómnej pokrajiny Vojvodiny.

**Článok 5**

Prihláška na súbeh sa odovzdáva v písomnej podobe, na jednotnom tlačive, ktoré sa zverejňuje na webovej stránke sekretariátu a ktoré obsahuje cieľ, aktivity, užívateľov, finančný plán a udržateľnosť programov a projektov s lehotou ich ukončenia.

Jedna právnická osoba môže odovzdať jednu prihlášku.

**Článok 6**

Sekretariát si vyhradzuje právo žiadať si od podávateľa prihlášky podľa potreby aj dodatočnú dokumentáciu a informácie.

**Článok 7**

Komisia nebude rozoberať:

* neúplné prihlášky (prihlášky, čo neobsahujú kompletnú dokumentáciu potrebnú na prihlásenie sa na súbeh, čo nie sú podpísané a overené pečiatkou, s nevyplnenými rubrikami, vyplnené grafitovou ceruzkou, prihlášky odovzdané na nezodpovedajúcom tlačive alebo čo obsahujú nezrozumiteľné alebo nečitateľné údaje),
* oneskorené prihlášky (prihlášky odoslané po lehote, čo sa uviedla ako posledný deň súbehu),
* neprípustné prihlášky (prihlášky, čo odovzdali osoby, ktoré nie sú oprávnené a subjekty, čo sa neplánovali súbehom),
* prihlášky, čo sa nevzťahujú na súbehom plánované účely v článku 10 týchto pravidiel,
* prihlášky týkajúce sa obstarávania zariadení alebo údržby zariadení, ktoré sú vo funkcii realizácie projektu
* prihlášky užívateľov, ktorí v predchádzajúcom období nezdôvodnili pridelené finančné prostriedky prostredníctvom finančných a naratívnych správ
* prihlášky užívateľov, ktorí v predchádzajúcom období neopodstatnili pridelené prostriedky finančnými alebo naratívnymi správami.

**Článok 8**

Pokrajinský tajomník poverený ukonmi vzdelávania (ďalej: pokrajinský tajomník) zriaďuje komisiu na uskutočnenie súbehuna pridelenie prostriedkov na spolufinacovanie programov a projektov v oblasti silnenia jazykových kompetencií žiakov základných a stredných škôl (ďalej: komisia).

Komisia rozoberá odovzdané prihlášky na súbeh.

Komisia určuje splnenie predpisom stanovených podmienok na súbehu.

Po rozobratí podaných prihlášok na súbeh komisia zostavuje zdôvodnený návrh na pridelenie prostriedkov a doručuje ho pokrajinskému tajomníkovi.

**Článok 9**

Pokrajinský tajomník rozoberá návrh komisie a rozhoduje o rozvrhnutí prostriedkov užívateľom rozhodnutím.

Rozhodnutie z odseku 1 tohto článku je konečné.

Výsledky súbehu sa zverejňujú na webovej stránke sekretariátu.

**Článok 10**

Pri rozoberaní prihlášok na súbeh komisia bude prihliadať na programy a projekty v oblasti základného a stredného vzdelávania a výchovy, ktoré sa vzťahujú na jazykové kompetencie žiakov základných a stredných škôl, príslušníkov národnostných spoločenstiev, ktorí výučbu navštevujú v materinskom, menšinovom jazyku, prostredníctvom organizácie a realizácie obvodných a medziobvodných súťaží zo znalosti jazyka (maďarského, rumunského, slovenského, rusínskeho a chorvátskeho) a jazykovej kultúry a v súlade s Kalendáro súťaží a prehliadok žiakov základných a stredných škôl, ktorý vynáša Ministerstvo osvety,vedy a technologického rozvoja Srbskej republiky.

**Článok 11**

Pri určovaní výšky prostriedkov na pridelenie sa uplatňujú nasledujúce kritériá:

1. Vyhovenie téme projektu :

* ciele a aktivity projektu sú v súlade s prioritami súbehu,
* ciele projektu sú jasné, konkrétne a uskutočniteľné,
* aktivity sú reálne a adekvátne na dosiahnutie cieľov,

1. Vplyv navrhnutého projektu:

* zviditeľnenie projektu,
* udržateľnosť výsledkov projektu.

1. Kompetentnosť navrhovateľa a doterajšia skúsenosť:

* doterajšia skúsenosť v realizácii projektov, ktoré prispievajú k zveľadeniu vzdelávaco-výchovnej práce.

**Článok 12**

Záväzok pridelenia prostriedkov sekretariát preberá na základe zmluvy a v zmysle zákona, ktorým sa upravuje rozpočtový systém.

**Článok 13**

Užívateľ je povinný pridelené prostriedky používať účelovo a zákonne a neminuté prostriedky vrátiť do rozpočtu AP Vojvodiny.

Užívateľ je povinný podať správu o používaní prostriedkov najneskôr do 15 (pätnástich) dní po lehote stanovenej na realizáciu účelu, na aký sa prostriedky pridelili, spolu s príslušnou dokumentáciou, ktorú overili zodpovedné osoby.

Užívateľ je povinný nadobudnuté prostriedky vrátiť do rozpočtu AP Vojvodiny, ak sa zistí, že sa prostriedky nepoužívajú na realizáciu účelu, na aký sa pridelili.

Ak užívateľ neodovzdá správu z odseku 2 tohto článku, stráca právo uchádzať sa na súbeh o rozvrhnutie prostriedkov s novými programami, resp. projektmi.

Ak jestvujú pochybnosti, že sa pridelené prostriedky v jednotlivých prípadoch neúčelovo minuli, sekretariát začne konanie pred pokrajinským orgánom správy pre rozpočtovú inšpekciu z dôvodu kontroly účelového a zákonného používania prostriedkov.

**Článok 14**

Dňom nadobudnutia účinnosti týchto pravidiel zanikajú Pravidlá o pridelení rozpočtových prostriedkov Pokrajinského sekretariátu vzdelávania, predpisov, správy a národnostných menšín – národnostných spoločenstiev na spolufinancovanie programov a projektov v oblasti silnenia jazykových kompetencií žiakov základných a stredných škôl v AP Vojvodine (Úradný vestník APV číslo 7/18).

**Článok 15**

Tieto pravidlá nadobúdajú účinnosť dňom zverejnenia Úradným vestníkom Autonómnej pokrajiny Vojvodiny a  sú aj na oficiálnej webovej stránke Pokrajinského sekretariátu vzdelávania, predpisov, správy a národnostných menšín – národnostných spoločenstiev.

**POKRAJINSKÝ SEKRETARIÁT VZDELÁVANIA, PREDPISOV, SPRÁVY A NÁRODNOSTNÝCH MENŠÍN – NÁRODNOSTNÝCH SPOLOČENSTIEV**

|  |  |
| --- | --- |
| Číslo: 128-451-496/2019-01  Nový Sad 20. 02. 2019 |  |